Win yezwaren i d ameqqran-nnsen, amecwar gar-as d wid i d-yeddan yid-es. D netta i sen-yezwaren. Aten-ad wa deffir wa, gan azrar am tweḍfin di tsawent, acu kan tiweḍfin d tiberkanin yerna ttawint ttarant tagella deg imawen, nutni simmal simmal ttimlulen yiwen webrid i âtâtawin, d uzzal i bubben mačči d uffal neY d tagella.
Aerur ibubb, ul ẓzay, aḍar deg wedfel la-yessuruf. D tuggdi.
AbYas mačči d win i-wumi ḥman idammen, ayen i d-yusan a-t-iqazem fiḥel ma tergagi taYma, aYesmar yeqqur, agecrir ibedd, ayen i d-yusan yebna fell-as. Yas yettruẓ ur ikennu. Amdan yebnan s ddkir mačči s teksumt, mačči d amdan, mmi-s n wergaz d tmeṭṭut d tasa d idammen !
AbYas, d win tdel tuggdi s yifer-is usbik, aẓayan, terra tillas zdat wallen, tagecrirt tulwa, aYesmar la-yettinig iman-is, tasa tebYa ad d-teffeY dayenni, yeẓra ayen i t-yurğan ahat d ilili ahat d inig aneggaru winna ur d-ngellu s tuYalin, maca yezga yessuruf, yezga iteddu, akken i s-tehwa teffeY.
AbYas d win Iḥulfan i tuggdi tugar tiYemdin mačči yekna-yas. AbYas d win yuggaden Yef uqerru-s netta ieemmed, Yas ezizet tudert yella wayen i tt-yugaren, Yas ezizit umeslay d unecreḥ yella wayen i ten-yugaren. Ayen aeni yella win yufan tiẓeṭ yeggumma-tt ? Ayen aeni yella win yugin ad yili akken i s-yehwa, ad yawi abrid s talwit ? Yak ulac win yufan rrbeḥ yugi-t, anagar ibki zdat lğefna n sesku ! Aeni yella win yeṛwan tarwa d imawlan, i-mi akka ata-n la-yettegririb di tẓegwin, deg umur ad yeqqim yid-sen nnig ukanun ad yeẓzizen, cwiṭ d ameslay cwiṭ d asefled.
Netta tura wid aezizen amzun yerra tablaṭ fell-asen, nutni daYen ahat uysen-t, dayen rran-t di tesga n tasa anida ur tt-yesmunddul.
Yeğğa-ten akken Yer deffir, Yas ur uklalen ass-a yurew-asen-ed lihana, azekka ahat ar-a sen-ed-yernu d imeṭtawen.
Yeẓra Iḍurr-iten, ulac win ar-a sen-ed-yekken deg yimi n tewwurt, ulac win ar-a sen-yessasen tagella mi ar-a llaẓen.
Deg wussan n tegrest akka am wass-a, anwa ar-a sen-ed-izedmen ? Tusa-d nnig yiYil-is, yella wayen i ten-yugaren. Ula d tasa i-wumi-tt ma d ddell kan ar-a d-tagem ?
Ata-n ass-a ger idurar d izuYar, ger tudert d tmettant, Yas aḍar iteddu ul ineddu, ur yeẓra melmi ar-a sen-tbedd tikli ad yegzem wemrar wuYur tcudd tudert yellan. Netta ieemmed ; Yas akka Yer berra amzun tduz tasa, s-sya Yer da tezga tessebraq-ed, tettergigi-d, teqqar-as-ed « A kečč i yi-ixedmen akka ! Amek armi i yi-tegreḍ deg tegnitt am ta, nekk yessaramen lehhu tura bḍiY d wayen urweY, la-ttquddureY rennuY, cedhaY taḍsa d umeslay ? »
Ansi i s-ed tekka netta yekka-yas ansi nniḍen, ameabber yezga gar-asen, Salem mačči tengugi nniyya-s.
Tura dayen ğğan azaYar, d tiwririn i la-ttalin, mraw i d-igan tarbaet, d azrar n warraw n tmeṭtut i la-inebbcen di tsawent. Tugett deg-sen knan si teakkemt yeggten. Ddurt, ur yekkis yiwen wass anagar d tikli, metwal asammer i d-uYalen. Mmuggren at tlisa ad d-awin amur-nnsen deg leslaḥ. Skud yufrar usigna deg igenni, deg uzal gganen, deg yiḍ teddun. Nutni di lqaea, timucarin deg igenni. Ass-a, aYemYum i d-yeYlin idel tamurt, yeffer-iten Yef yir tiṭ ar-a ten-id-iwalin. La-teddun ddaw laenaya-s. Inig n webrid-a mačči d win n menwala.
Adiwenni d Aemer Mezdad di La pêche de Kabylie :
http://www.depechedekabylie.com/read.php?id=55943&ed=MTgyMA==
Amegrad Yef tsekla n Mezdad :
http://www.depechedekabylie.com/read.php?id=55942&ed=MTgyMA==
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn